
Ha külföldre utazunk, ezernyi új benyomás ér bennünket, hiszen 
mások az emberek, a városok, és más a természet is. A magas he- 
gyek, havasi rétek, folyóvölgyek és csillogó hegyi tavak lenyűgöz- 
nek mindannyiunkat, de a legnagyobb élményt mégis a tenger je- 
lenti, melynek élővilága megkapó szépségével és ismeretlenségével 
nagy hatással van ránk. A parti homokban tarisznyarákok bujkál- 
nak, a tengerfenéken virágállatok, tengeri sünök és csillagok eleven 
ékszerként pompáznak. A meg-megújuló hullámok csiga- és kagy- 
lóhéjak ezreit vetik partra, marokszámra gyűjthetjük őket. Gyak- 
ran felmerül bennünk a kérdés: mi a nevük, mivel táplálkoznak, 
és milyen szokásaik vannak? Számunkra csupán érdekesség a leg- 
többjük, de a tengerparti népeknek bizonnyal többet jelentenek. 
Hallottunk már sokat az ehető kagylókról és rákokról, mint nép- 
szerű eledelekről, tengeri szivacsot pedig illatszerboltjainkban is 
láthattunk. Szeretnénk többet tudni róluk, közelebbről megis- 
merni őket. Ebben segít ez a kis könyv sok színes táblájával. 

A tengerek és óceánok Földünk kétharmadát borítják. Renge- 
teg állatnak nyújtanak otthont, közöttük kétségtelenül gazdasági- 
lag a halak a legfontosabbak. Itt él a legnagyobb állatfaj, a nem- 
ritkán 130 tonna súlyú kékbálna is. Az igazi élőtömeget azonban 
az alacsonyabb rendű állatok képviselik. Becslések szerint a ten- 
geri állatok összsúlyának több mint 90 százaléka a gerinctelenekre 
esik. Nemcsak mennyiségük, hanem formagazdagságuk is nagy. 
Csak a csigák közül 65 000 faj él a tengerben. Ebből a változatos- 
ságból csupán ízelítőt adhat ez a kötet, mely a hozzánk legköze- 
lebb levő s így mindenki számára elérhető tengerek — a Balti- és 
a Fekete-tenger, valamint az Adria — gerinctelen állatainak leg- 
gyakoribb képviselőit mutatja be. A tengeri gerinceseket a Búvár 
könyvek következő kötetében ismerhetjük meg. 


SZIVACSOK 


A szivacs szó hallatán a legtöbb embernek bizonyára a műanyag 
mosdószivacs jut az eszébe, s nem erre a tengeri állatra gondol. 
Nagyon egyszerű szervezetek, kifejlett állapotban a tengerfenék 
szikláihoz és egyéb tárgyakhoz rögzítik magukat. Testük lágy ré- 
szeit kova- vagy mésztűkből és fehérjeszerű sponginrostokból álló 
váz szilárdítja. Táplálékuk a plankton, vagyis vízben lebegő pará- 
nyi élőlények — és szerves törmelék, melyet a vízből szűrnek ki. 
A legtöbb szívacs a tengerek sekély zónáiban él. 


1. Fürdőszivacs (Spongia officinalis). 10-30 em. Vázát finom 
sponginrostok tömege alkotja, mely száraz állapotban sok vizet 
képes felvenni. Színe kívül fekete, belül vöröses. Évezredek óta 
használják mosakodásra, egykor vérzéscsillapításra is. Gyűjtésére 
a Földközi-tenger vidékén külön foglalkozási ág, a szivacshalászat 
alakult ki, de ez a műanyagok előretörésével sokat veszített jelen- 
tőségéből. 


2. Fúrószivacs (Cliona celata). Átmérője mindössze néhány milli- 
méter, Színe sárga, ritkán narancsvörös. Lárva korában behatol 
a tengerpart mészköveibe, olykor kagylói igák héjába is. A ki- 
fejlődött állatok a szervezetükben termelődő gyenge savval és tűik- 
kel olyannyira összefurkálják a kőzetet, hogy azt akár ujjunkkal is 
szétmorzsolhatjuk. Mivel a fúrószivacsok nagy tömegben élnek 
a Földközi-tengerben, nagy a geológiai és biológiai jelentőségük. 
Hozzájárulnak a parti sziklák lassú lepusztulásához, amellyel ál- 
landóan oldott mész kerül a tengervízbe. Ez az alapanyaga ren- 
geteg állat vázának. Emellett jelentős károkat is okozhatnak az 
osztrigatelepeken. Képünkön egy összefúrt Spondylus kagyló hé- 
ját mutatjuk be. 

CSALÁNOZÓK 


Szinte minden tengerben megtalálhatók , színben és formában rend- 
kívül változatosak. Ha a víziállatok között szépségversenyt ren- 
deznének, akkor ennek fő esélyesei bizonnyal a csalánozók len- 
nének. A vízben lebegő medúzákról és a víz alatti köveken ülő 
virágállatokról azonban nem is gondolnánk, hogy mekkora ve- 
szélyt jelentenek a kisebb állatok számára. Testük külső falában 
nagyszámú — például a bíiborrózsa egyetlen tapogatójában négy- 
millió! — csalánsejt található. Ezek érintésre lépnek működésbe, 
és megbénítják a megragadott áldozatot. Sok tengeri rózsa plank- 
tonszervezetekkel táplálkozik, más csalánozók kisebb halakat is 
zsákmányolnak. A virágállatok megtévesztésig hasonlóak a nös 
nyekhez, állati mivoltuk csak hosszú tudományos viták után, a 
XVIII. században bizonyosodott be véglegesen. A medúzák tes- 
tének több mint 95 százaléka víz! Így nem csoda, ha szárazra ke- 
rülve hamar elpusztulnak. 


1. Füles medúza (Aurelia aurita). Fehéres színű, 10-40 cm átmé- 
rőjű ernyőjén vöröses-lilásan áttűnik a négy patkó alakú, fül- 
szerűen hajlott ivarszerv. Innen ered az elnevezés, mely megté- 
vesztő lehet: a csalánozóknak ugyanis nincs hallószervük. Hosz- 
szú, fodrozott karjainak száma szintén négy. Általánosan elter- 
jedt faj az Európa környéki tengerekben. 


2. Szemölcsös medúza (Cotylorhiza tuberculata). Korongszerű er- 
nyője középen kupolaformán kiemelkedik. Sárgásbarna színét a 
benne élő moszatok okozzák. Nyolc karja van, de sokkal feltű- 
nőbbek az ibolyaszínű szemölcsökben végződő szájfüggelékek. 
Az Adria leggyakoribb medúzája, megfigyeltek már több kilomé- 
ter hosszú és széles rajokat is. Egy-egy rajban dió és emberfej 
nagyságú egyedek egyaránt előfordulnak. 

1. Gyökérszájú medúza (Rhizostoma pulmo). Áttetsző, harang 
alakú ernyőjének átmérője olykor a 80 cm-t is meghaladja. Pere- 
mét számos kékeslila lebenyke díszíti. Sajátos szerve a karok sze- 
gélyeinek összenövésével kialakult szájcső. Ernyőjének ritmikus 
összehúzódásaival halad előre, miközben szinte beszippantja a 
lálékot. Elsősorban planktonnal él, de a nagyobb falatokkal 
meg tud birkózni. Az előző fajhoz hasonlóan nyolc, aránylag rö- 
vid karja van. Elterjedési területe a hidegebb északi tengerektől 
egészen a Fekete-tengerig húzódik. Főleg télen és tavasszal rajzik. 
Az Adriában legnagyobb tömegben az Isztriai-félsziget partjai 
mentén figyelték meg. 


2. Bíborrózsa (Actinia eguina). Aránylag kicsi, ritkán éri el a 
7 cm-t. Szinte leggyakrabban bíborvörös, de sárga, barna és olaj- 
zöld árnyalatú változatai is vannak. Rövid tapogatói húsosak, hat 
körben veszik körül a szájnyílást. A tapogatókoszorú alatt kék 
csalánszemölcsök rejtőznek. Ezek veszedelmes fegyverek nemcsak 
a halak és a rákok, hanem a túl közel merészkedő fajtársak ellen is. 
Az árapályöv jellegzetes lakója, általában két méternél mélyebbre 
nem hatol le. A vízszint ingadozásaihoz jól alkalmazkodik. Apály 
idején gömbszerűen összehúzódik, vízzel telt hólyaghoz hasonlít. 
Szárazra kerülve sokáig életben marad. Tapogatóit csak a dagály 
közeledtével tárja szét. Világszerte elterjedt, az európai tengerek- 
ben is gyakori. Fogságban sokáig eltartható, jól tenyészik a buda- 
Pesti Állatkert tengeri akváriumában is. Közeli rokonát, a gyűrűs- 
rózsát (Actinia cari) zöld alapon feketésbarna csíkok dísztik. Rit- 
kább faj. 


1. Viaszrózsa (Anemonia sulcata). 8-10 cm. Gyakran tengeri 
krizantémnak nevezik. Számos hosszú, nemritkán ilás végű tapo- 
gatója van, melyeken erős csalánszervek ülnek. Könnyen zsák- 
mányol kisebb halakat és rákokat. Sárgásbarna, olykor zöldes 
alapszíne — a szemölcsös medúzához hasonlóan — moszatoktól 
származik, Ez az együttélés - idegen szóval szimbiózis — létfon- 
tosságú mindkét fél szempontjából. A viaszrózsa áll termelt szén- 
dioxidot az algák szerves anyag előállításához használják fel. 
Közben fény hatására oxigén is termelődik, amey a viaszrózsa 
számára nélkülözhetetlen. Így nem véletlen, hogy dsősorban a se- 
kély, jól megvilágított tengeröblöket kedveli, sötét helyen könnyen 
elpusztulhat. Elterjedési területea Földközi-tengertől a La Manche- 
ig húzódik. Az Adria sziklás öbleiben és kikötőiben nagyon gya- 
kori, elviseli az erősen szennyezett vizeket is. 


2. Csöves tengeri rózsa (Cerianthus membranaceus). 15-20 cm. 
A viaszrózsához hasonlóan , virágneve" is van, sok könyvben 
tengeri kökörcsinként szerepel. Vékony, fonalszeri tapogatói két 
körben állnak, számuk a százat is felülmúlhatja. Ktt színváltozata 
van: egy ibolyaszínű és egy világosbarna, az utóbbi a gyakoribb. 
Ellenségei elől visszahúzódik az olykor egyméteres hosszúságot is 
elérő lakócsövébe, Ez többnyire az aljzaton fekszik,a homok néha 
teljesen betakarja s tökéletesen álcázza a búvóhelyet. A cső anyaga 
megkeményedett nyálkás váladék, melyet homsokszemcsék és 
kagylóhéjdarabok erősítenek. Tápláléka elsősorbim a kisebb ál- 
latok közül kerül ki. 1-35 méteres mélységben él a Földközi-tenger 
csendes vizű öbleiben. 

GYÜRÜSFÉRGEK 


A földigiliszta távoli, többnyire tengerben élő rokonai a soksertéjű 
gyűrűsférgek. Nevüket arról kapták, hogy testük számos — gyak- 
ran több száz - gyűrűszerű szelvényből áll, melyeken helyváltoz- 
tatást szolgáló serték vannak. Híres képviselőjük a csendes-óceáni 
Palolóféreg, a bennszülöttek kedvelt csemegéje. Az Európában 
élő soksertéjűek közül három fajjal ismerkedünk meg. Közös bé- 
lyegük, hogy mind maga építette csőben tartózkodik egész élete 
folyamán. Táplálékukat - szerves törmeléket — tapogatóikkal ör- 
vényt keltve a vízből szűrik ki. 


1. Háromélű féreg (Pomatoceros trigueter). Csigák, kagylók héján 
és különféle tengeri tárgyakon gyakran figyelhetjük meg 2-3 cm-es, 
jellegzetesen háromélű mészcsöveit. Testének és tapogatóinak szí- 
ne a sárgától a barnáig váltakozik. Elülső végén kis mészlemez talál- 
ható, a veszély esetén visszahúzódó állat ezzel zárja le a cső nyílását. 


2. Postakürtféreg (Spirorbis pagenstecheri). Apró, mindössze 2-3 
mm széles, kürtszerűen csavarodott háza nemcsak puhatestűek 
héján, hanem tengeri növényeken, sőt csalánozókon is gyakori. 
Az előző fajhoz hasonlóan zárólemeze is van. Az Adriában még 
négy, nehezen megkülönböztethető rokona él. 


3. Pompás csőlakó féreg (Spirographis spallanzani). Testhossza 
20-30 cm, a pergamenszerűen vékony, törékeny csöve azonban a 
60 cm-t is elérheti. Ez nem mészből, hanem szerves szaruanyagból 
áll, szürke színét a rátapadt iszap okozza. A cső végén állnak ki 
asok színben pompázó tapogatók, összességük, a tapogatókoszorú 
egy felfelé keskenyedő csigalépcsőre emlékeztet. Víz alatti szik- 
lákon él. 

RÁKOK 


A mélytengeri árkoktól a sekély lagúnákig, a nyílt óceánoktól a 
sóstavakig mindenütt előfordulnak. Méreteik is szélsőségesek: a 
lebegő rákocskák alig érik el az egy mm-t, mig a Japán-tengerben 
élő óriásrák kiterjesztett lábaival a két métert is túlszárnyalja (ez 
a faj a ma élő legnagyobb ízeltlábú). A rákok teste szelvényezett, 
külső vázuk lágy, bőrnemű vagy mészsók beépülésével megkemé- 
nyedett páncél. Kivétel nélkül kopoltyúval lélegeznek, táplálkozás- 
módjuk viszont nagyon változatos. A legtöbb faj ragadozó vagy 
dögevő, de vannak élősködő és szerves törmeléket evő rákok is. 


1. Homár (Homarus gammarus). 40-50 cm. A mi folyami rákunk 
tengeri rokona, Kitinpáncélja sötétsárga, barnásvörös vagy rozs- 
dabarna, hátpajzsa gyakran kékesfekete árnyalatú. Hatalmas ol- 
lói rendkívül erős fegyverek, az ember ujját is elkaphatják. 
Napközben sziklaüregekben rejtőzik, 40 méternél mélyebben rit- 
kán fordul elő. Az Adriában is él, de igazi hazája az angol és a 
norvég partvidék, ahol a tengerfenékre süllyesztett kosarakkal 
nagy tömegekben fogják. Ínyencek szerint ollójának és potrohának 
izomzata a legfinomabb eledelek közé tartozik. Fontos táplálék a 
hasonló testalkatú Janguszta (Palinurus vulgaris) is, melynek azon- 
ban nincsenek ollói, így a homártól könnyen megkülönböztethető. 


2. Közönséges garnéla (Crangon crangon). 4-5 cm. A rákok kamé- 
leonjának is nevezhetnénk, mert színét az aljzatnak megfelelően 
változtatja, s így jól beolvad környezetébe. Nappal beássa magát a 
homokba vagy az iszapba, s csak éjszakára jön elő. Európában 
mindenfelé előfordul. Sűrű lyukú hálóval vagy kosárral halásszák, 
egészben megfőzve fogyasztják. 

deauxi). 4 em. Alapszíne barnás- 
éd kitinpáncél, üres csigaházakba 
1 sem elégszik meg: egy tengeri 
fajt — telepít a csigaházra. Ez is 
üttélés, szimbiózis, melynek egy 
léből megmaradó mor- 
az aktinia számára, ennek csalánszervei 
kot falánk ellenségeitől, még a tintahaltól 
hogy amikor a rák kinövi a csigaházat, 
viszi új lakhelyére. Homókós tenger- 
Iységben él, előfordul az Adriában is. 


1. Remeterák (Eupagurus pri. 
vörös. Potrohát, melyet nem Vt 
rejti. Azonban ezzel a védelemmel 
az Adamsia palliata nevű 
kölcsönös előnyökön alapuló egyi 
másik esetét már megismertük. A rák eledel 


rózsát — 


zsák bőven elegendőek 
pedig megvédelmezik a rál 
is. A kapcsolat oly szoros, 
a tengeri rózsát is magával 
fenéken, 20-100 méteres mél 


arák (Carcinides maenas). 4-8 cm. Hátpajzsa olaj- 
zöld, szélén fogazott. Tápláléka puhatestűekből, férgekből és ap- 
róbb rákokból áll. Ha megtámadják, ollóiít fenyegetően csattog- 
tatja, majd jellegzetesen oldalazó mozgással gyorsan elmenekül. 
Az európai partokon mindenütt gyakori, az árapályöv lakója. 
Az apályt a nedves homokba beásva vészeli át. 
3. Tengeri makkok (Balanus és Chtamalus fajok). Átmérőjük 
0.8 és 5 em között váltakozik. A rákokról eddig alkotott képünkbe 
zen illeszkednek bele ezek a rögzült életmódhoz 


bizonnyal nehe: 
messzemenően alkalmazkodott állatok. Belső szerveződésük lénye- 


gesen egyszerűbb az előzőekben ismertetett rákokénál. Külső vá- 
zukat mindössze néhány mészlemez és fedőlemez alkotja. Táplá- 
lékukat a vízből szűrik ki. Nagyon közönségesek, igák, kagylók 
héjára, rákok páncéljára éppúgy rátelepszenek, mint az erős hul- 
támverésnek kitett sziklákra. Egy négyzetméteren több százezer 
egyed is előfordulhat. Nem kímélik a kikötők építményeit és a 
hajókat sem, s ezzel már jelentős károkat is okozhatnak. 


2. Parti tariszny: 


CSIGÁK 


A hazai csigákkal már megismerkedtünk a Búvár könyvek egy ko- 
rábbi kötetében, melynek bevezetője bemutatja a csigaház részeit. 
Ez általában a tengeri fajokra is érvényes. A csigák ősi életeleme a 
tengervíz, ettől csak kisebb részük szakadt el, a legtöbb faj ma is 
a tengerek és az óceánok lakója. Ezek formagazdagsága — nyu- 
godtan kijelenthetjük — felülmúlja a szárazföldiekét. Sok esetben 
annyira módosult a héj felépítése, hogy csiga mivoltuk csak ne- 
hezen ismerhető fel. Ezeket legtöbbször a kagylókkal tévesztik 
össze, bár a megkülönböztetés nagyon könnyű: a csigák háza 
mindig egy darabból áll, a kagylóhéj pedig két - egy jobb és egy 
bal oldali — teknöből tevődik össze. Gyakorlásképpen ismerked- 
jünk meg először ezekkel, az első látásra , problematikusnak" 
tűnő csigafajokkal! 


1. Tengeri fül (Haliotis tuberculata). 6-8 cm. Héja főleg a nagy- 
mértékben kiszélesedett utolsó kanyarulatból áll, a többit szinte 
alig lehet észrevenni. Külső felülete érdes, sötétbarna, belül szi- 
várványszínekben játszó gyöngyházréteg borítja. A szegéllyel pár- 
huzamosan futó lyukakon át távozik az anyagcseretermékek egy 
része, s itt lógnak ki a tapogatók is. Lába rendkívül izmos, s így 
— miközben a moszatokat legelészi — jól megtapad a parti sziklá- 
kon. A Földközi-tengerben és az Atlanti-óceánban él. 


2. Tetőcsiga (Calyptraea chinensis). 10-15 mm. Kúpos, törékeny 
héja a mongol jurták tetejére emlékeztet. Kívül fakó barnásfehér, 
belül fényes. A csigákra általában jellemző kanyarulatok hiányoz- 
nak, csupán egy hártyavékony lemezkét találhatunk a héj belső 
oldalán. Planktonszervezetekkel táplálkozik, leggyakrabban kö- 
vekhez, kagylóhéjakhoz tapad. A Fekete-tengertől az Atlanti- 
óceánig mindenfelé megtalálható. 

1. Papucscsiga (Crepidula fornicata). 4-5 cm. Utolsó kanyarulata 
nagyon tág, belül válaszfal osztja ketté. Kívül halvány ibolya- 
színű, vörös vagy barnás rajzolattal. Táplálékát a kopoltyúfonalai 
között átáramló vízből szűri ki. Eredetileg észak-amerikai faj, de 
már a múlt században behurcolták Európába, s itt elsősorban az 
osztrigatelepeken terjedt el. Nagy károkat okozhat, mert a vizet 
jobban szűri, mint az osztriga, s így elvonja tőle a táplálékot. 


2. Csészecsiga (Patella caerulea). 3-5 cm. Kanyarulatai nincsenek, 
lapított kúp alakú héja többé-kevésbé bordázott, belül szép 
gyöngyházréteg borítja. Színben és formában felettébb változé- 
kony. Az árapályöv szikláin él, egy adott ponthoz ragaszkodik. 
Ide akkor is visszatér, ha egy ,algavadászat" kedvéért elhagyta a 
helyét. Patkó alakú izmaival erősen rögzíti magát az aljzathoz, s 
ebben az is segíti, hogy héjának körvonalai követik a szikla egye- 

Földközi-tengeri faj, nagyon gyakori az Adriában. 


3. Örvénycsiga (Monodonta turbinata). 30-35 mm. Háza vastag 
falú, csúcsa olykor nagyon kopott. Könnyen felismerhető a ka- 
nyarulatokkal párhuzamosan lefutó szögletes, ibolyaszínű vagy 

ibújva szájadékát egy szaruanyag- 
ból álló héjfedővel zárja le, ez a védekezőberendezés egyébként a 
legtöbb tengeri csigánál megtalálható. A Földközi-tenger parti 
szikláin él. 


4. Csúcscsiga (Gibbula divaricata). 20-24 mm, de gyakran sokkal 
kisebb, mérete és alakja is változó, színe azonban állandó: zöl- 
des alapon piros pontsorok díszítik. Növényevő, fő tápláléka a 
sziklák algabevonata. A Fekete- és a Földközi-tenger parti sáv- 
jában gyakori. 


1. Közönséges tornyoscsiga (Turritella communis). 4-5 em. Sár- 
gásbarna vagy rozsdabarna, sok kanyarulatból álló házát 8—10 
finom hosszanti borda díszíti. Iszapos, homokos tengerfenéken él, 
planktonszervezetek leülepedett maradványaival táplálkozik. Elég 
gyakori az Atlanti-óceán keleti partvidékén és a Földközi-tenger- 
ben, behatol a Fekete-tengerbe is. 


2. Bibircses tornyoscsiga (Gourmya vulgata). 5-8 em. Vastag falú 
házának felületét számos kisebb-nagyobb dudor borítja, szájadéka 
alul csatornában végződik. Színe vörösbarna, bibircsei fehérek. 
10 méternél nagyobb mélységekben él, a parton többnyire csak 
törött héjait találhatjuk, ép háza ritkábban kerül elő. Elterjedési 
területe a Fekete- és a Földközi-tenger. 


3. Hálós csiga (Bittium reticulatum). 10-15 mm. Az előző faj kö- 
Zeli rokona. Háza sokkal kisebb, felületén szabályos elrendeződésű 
kiemelkedésekkel. Színe barna. Algák között él, de figyelmes kere- 
séssel a partra vetődött hordalékban is elég sokat gyűjthetünk. 
A Fekete-tengertől az Atlanti-óceánig mindenütt gyakori. 


4. Lépcsős csiga (Epitonium clathrus). 4 cm. Lazán felcsavart ka- 
nyarulatai alig érnek össze, ezáltal érintkezési vonaluk — a varrat — 
nagyőn mély, A legszebb európai csigák egyike, alapszíne fehér, 
vörös vagy barna foltokkal. Ragadozó, áldozatai főleg apróbb ál- 
latok. A norvég partokon éppúgy előfordul, mint a Földközi- A 
tengerben, de az utóbbi helyen élők nagyobbak, élénkebb szí- 
nűek. 


1. Féregcsiga (Lemintina arenaria). 8-10 cm. Színe barnás, szája- 
déka 10-15 mm átmérőjű, teljesen kerek. Fiatalkorában a többi 
csigához hasonlóan szabadon változtatja helyét, házának kezdeti 
kanyarulatai szabályosak. Később az aljzathoz rögzíti magát, s 
ezután héja rendszertelenül, girbegurbán nő tovább. Időközben 
természetesen maga az állat is növekszik, házának hátulsó részeit 
fokozatosan elhagyja, s mészlemezekkel elválasztott kamrákat 
hagy maga után. Mozgásszervei fejletlenek, életmódja hasonló a 
csőférgekéhez. Táplálkozásában is elüt a többi csigától. Nyálka- 
fonalakból álló hálót bocsát a vízbe, majd kis idő múlva vissza- 
húzza, s a rátapadt planktoni élőlényeket bekebelezi. A Földközi- 
tengerben 15-20 méteres mélységben él, nem túl gyakori. 


2. Öblös csiga (Rapana venosa). 12-19 em. Kanyarulatai lépcső- 
zetesek, az utolsó nagymértékben kitágul, s ez alkotja a ház leg- 
nagyobb részét. Színe szürkésbarna, de ezt gyakran elfedi a rá- 
rakódott iszapréteg. Szájadéka narancsvörös, sötétbarnán csíko- 
zott. A ház alsó végén figyelhetjük meg a szifó kivezetésére szol- 
gáló csatornát. A szifó a kagylók és sok csiga jellegzetes szerve, 
ezen keresztül veszi fel az állat a légzéséhez szükséges vizet, gyak- 
ran a táplálékot is. Az öblös csiga Európában nem őshonos, 
hazája a Csendes-óceán északnyugati partvidéke. Az 1940-es 
években behurcolták a Fekete-tengerbe, feltehetően hajófenékre 
tapadt petecsomókkal. Itt talán jobban érzi magát, mint eredeti 
élőhelyén, mert az utóbbi 30 évben olyannyira elszaporodott, 
hogy a fekete-tengeri természetes állatvilág, az osztriga- és feke- 
tekagyló-telepek legnagyobb ellenségévé vált. 

1. Tüskés bíborcsiga (Murex brandaris). 7-9 cm. A házát borító 
tüskék többé-kevésbé fejlettek, szifócsatornája hosszú, majdnem 
csőszerűen zárt. Szájadéka narancssárga, belső peremén számos 
apró fog található. Ragadozó, veszedelmes kagylópusztító. Első- 
sorban iszapos tengerfenéken él, elviseli a kikötők szennyezett 
vizét is. A sávos bíborcsigával együtt nagyon gyakori a Földközi- li 
tengerben. 


2. Sávos biborcsiga (Truncul; s trunculus). 7-10 cm. Háza 
vastagabb falú, durvább felületű, mint az előző fajé. Tüskéi — 
vannak — gumószerűek. Szifócsatornája rövid, lapos, ferdén le- 
vágott. Alapszíne szürke, három sötétbarna csíkkal. Húsevő, nem 
veti meg az elpusztult halak és rákok tetemét sem. Mindkét bíbor- 
csigafaj ehető, a tengerparti piacokon ma is kaphatók. Neveze- 
tessé azonban a kopoltyúüregükben található bibormirigy sárgás 
váladéka tette őket. Napfény hatására a váladékban levő festék- 
anyag fokozatosan megsötétedik, zöld, kék, majd ibolyás vagy 
vöröses bíborszínűvé válik. Értékes tulajdonsága, hogy tartósan 
megkötődik a textíliákon. Ezt már a föníciaiak is jól tudták, s az 
számításunk előtti II. évezredben kelmefestő műhelyük is mű- 
ködött, A biborfestés a rómaiak idejében n iparággá fejlő- 
dött. A bíborpalástok drágák voltak, viselésük a császárok és a 
képviselők előjoga volt. Ennek a fényűzésnek óriási tömegű bí- 
borcsiga esett áldozatul, hiszen egy gramm tiszta festékanyag 
előállításához akkoriban kb. tízezer csigát kellett felhasználni. 
Emléküket néhány mindmáig fennmaradt, domb nagyságú , csíga- 
temető" őrzi, melyek kizárólag e két faj házaiból állanak. A közép- 
korban a bíborruha az egyház legfőbb papjainak, a bíborosoknak 
öltözéke lett. Ma, a vegyipar korszakában a természetes eredetű 
bíborfesték már elvesztette jelentőségét. 


1. Fúrócsiga (Naticarius maculatus). 5 cm. Csaknem gömb alakú 
házát sárgásfehér alapon vörös színű, szabálytalan foltok tarkít- 
ják. Ragadozó, elsősorban kagylókat fogyaszt. Áldozatait jól fej- 
lett lábával ássa ki a homokból vagy az iszapból. A teknőket nem 
tudja ugyan szétfeszíteni, de erősen megragadja a kagylót, s fúró- 
mirigye segítségével egy teljesen szabályos, kör alakú lyukat ejt a 
héján. Ezután könnyen hozzáfér a lágy részekhez. Ha magával a 
fúrócsigával ritkán találkozunk is, tevékenységének eredményét 
— a kilyukasztott kagylóteknőket — lépten-nyomon megtalálhatjuk 
a part mentén. Földközi-tengeri faj, rokonai az egész világon el- 
terjedtek. 


2. Pelikánláb (Aporrhais pespelecani), 5 em. Különleges formája 
már az ókori tudósoknak is feltűnt, az Aporrhais nevet Arisztote- 
lész adta. A pelikánláb elnevezés arra utal, hogy szájadéka kiszé- 
lesedett peremével és nyúlványaival a vízimadarak úszóhártyás 
lábára emlékeztet. Jóval , szelídebb" az előző fajnál, planktoni 
élőlényekkel táplálkozik. Beássa magát a tengerfenék homokjába 
úgy, hogy testének elülső és hátulsó vége összeköttetésben marad 
a tenger szabad vizével. A ktont a testén átáramló vízből 
szűri ki. Elterjedési területe a Földközi-tenger és az Atlanti-óceán. 
A hazánk területét egykor elborító tengerben is élt, ezt bizonyítja, 
hogy gyakori ősmaradvány miocén kori üledékeinkben (lásd a 
Kövületek c. kötetet XIX. tábla, 40. old.) 


3. Sisakcsiga (Galeodea echinophora). 9-10 cm. Kanyarulatait 
nagyszámú barázda és dudor díszíti, nagyon változékony. Színe 
barnássárga, ritkábban vöröses. Húsa ehető, főleg télen árusítják 
a piacokon. A Földközi-tengerben 10 méternél mélyebben él, 
gyakori a dalmát tengerparton. 

1. Nagy hordócsiga (Tonna galca). 25 cm. Háza feltűnően hasas, 
nagy termetéhez képest aránylag vékony héjú. Kívül hosszanti le- 
futású, széles bordák díszítik, színe világosbarna. Húsevő, tüskés- 
bőrűeken és puhatestűeken él. Jól fejlett korongos szájszervével 
erősen rátapad áldozatára, s az állkapcsával ejtett sebbe bénító 
váladékot fecskendez. Ez a váladék ásványi savakat: kénsavat és 
sósavat is tartalmaz, mely a csiga saját szájszerveit nem veszé- 
lyezteti, mert ezeket erősen megvastagodott bőr védelmezi. A me- 
legebb, trópusi tengerek lakója, az Adriáig felhatol, bár itt már 
elég ritka. 


2. Rácsos varsacsiga (Hinia reticulata). 2-3 cm. Háza megnyúlt 
tojás alakú, felülete jellegzetesen rácsos szerkezetű, mivel a függő- 
leges bordázatot párhuzamos hosszbarázdák keresztezik. Szája- 
déka alul csatornában végződik, belső szegélye fogazott. Alap- 
színe sárgásbarna, gyakran ibolyás vagy fehéres csíkozattal. 
Homokos aljzaton él, dögevő. Fejlett íz- és szaglóérzéke van, a 
rothadó húst több méteres távolságból is megszimatolja. Az európai 
tengerek egyik legközönségesebb csigája, néha nagy példányszám- 
ban gyűjthető a part menti hordalékból. 


3. Lencsecsiga (Cyclope neritea). 10-16 mm. Háza lapos, alig 
emelkedik ki. Utolsó kanyarulata nagyon tág, szájadéka ferde- 
ovális alakú, pereme vastag. Színe fénylő sárgásbarna, felül 
márványos rajzolattal, alul egy sötétbarna folttal. A sekély, ho- 
mokos partszakaszokat kedveli, gyakori a Fekete- és a Földközi- 
tengerben. 

1. Kúpcsiga (Conus mediterraneus). 3-5 cm. Háza kúpos, rés alakú 
szájadékkal. Általában szürkés alapon vörösbarna foltokkal tar- 
kázott, gyakran egy széles fehér öv díszíti. Ragadozó, férgeket, 
puhatestűeket és kisebb halakat zsákmányol. Áldozatait gyorsan 
ölő mérgével pusztítja el, marása az embernek legtöbbször csak 
kellemetlenségeket okoz. Az Indiai-óceánban azonban olyan fa- 
jok is élnek, melyek már halálos baleseteket is előidéztek. A leg- 
szebb kúpcsigák a trópusokon élnek, a ritkábbak egy-egy példá- 
nyáért nagy összegeket fizetnek a gyűjtők. Ez a faj a nemzetség 
egyetlen Európába szakadt képviselője, gyakori a Földkö 
gerben. 


2. Tengeri nyúl (Aplysia depilans). 20-25 em. Első pillantásra 
meztelen csigának látszik, mert elcsökevényesedett, mindössze 
3 em hosszú héját a köpeny eltakarja. Színe sötétbarna, világosabb 
foltokkal. Nagy testű, lassú mozgású állat, oldallebenyei segítsé- 
gével úszni is tud. A part menti, növényzettel benőtt övezetben él, 
barnamoszatokkal táplálkozik. Ha megtámadják, sötét színű fo- 


lyadékot bocsát ki magából, akár a tintahal. A Földközi-tenger- 
ben és az Atlanti-óceánban főleg tavasszal figyelhető meg. 


3. Agyarcsiga (Dentalium vulgare). 4-6 cm. Nem valódi csiga, 
szervezeti sajátságai miatt kb. 350 rokonával együtt a csigák és a 
kagylók között álló csoportba, az ásólábúak osztályába tartozik. 
Héja hajlott cső alakú, mindkét végén nyitott. Feje csökevényes, 
szeme és kopoltyúi nincsenek, a légzést a köpeny végzi el. Házába 
teljesen vissza tud húzódni. Lábával ferdén beássa magát a ho- 
mokba, s csak a hátulsó vége áll ki, így mindig friss vízhez jut. 
Táplálékát - apró állatokat — fogófonalaival ragadja meg, s a 
szájába gyömöszöli. Elterjedési területe a Földközi-tenger és az 
Atlanti-óceán. 


KAGYLÓK 


Mindannyian víziállatok, kétharmad részük tengeri. Szépségben 
nem maradnak el a csigák mögött, s talán épp ezért gyűjtötte, 
cserélte őket szenvedélyesen nagy írónk, Jókai Mór is. Gyi 
ményének legértékesebb darabja, a Csendes-óceánban élő óriás- 
kagylónak (Tridacna gigas) egy szép példánya ma is megvan a 
Természettudományi Múzeum Állattárában. Ez az állatfaj a két- 
mázsás súlyt és a másfél méteres hosszúságot is elérheti, így nincs 
párja a kagylók világában. Arról is nevezetes, hogy néha több 
kilogramm súlyú, szabálytalan alakú gyöngy képződik benne. 
Az európai kagylók méretei jóval szerényebbek, gyűjtésükhöz 
Ji mégis könnyen kedvet kaphatunk, hiszen a parti fövenyen szinte 
mindenhol megtalálhatók. A megtisztított héjakat legcélszerűbb 
gyufás- vagy nagyobb méretű papírdobozokban tárolni. A kiseb- 
beket tegyük vattadugóval lezárt üvegfiolába. Az állat mellé he- 
lyezett cédulákon nemcsak a nevet, hanem a gyűjtés helyét, idejé- 
és a gyűjtő nevét is tüntessük fel! 


1. Noé bárkája (Arca noac). 6-7 cm. Teknői csónakszerűek, erő- 
sen bordázottak. Barna alapon sötétebb, cikcakkos rajzolat dí- 
szíti, de ez sokszor csak a belső oldalon látható. Zárpárkányzatán 
nagyszámú apró fog található. A két szemben álló fogazat — mint 
kulcs a zárba - pontosan illeszkedik egymásba, ezáltal megakadá- 
lyozza a teknők szétcsúszását. Húsa ehető, nyersen fogyasztják. 
Földközi-tengeri faj. 


2. Szakállas kagyló (Barbatia barbata). 4-5 em. Az előző faj kö- 
zeli rokona. Héja elöl-hátul lekerekített, sötétbarna. A külső fe- 
lületét borító szőrök a teknők szerves anyagból álló legkülső ré- 
tegének, a héjhártyának a nyúlványai. Sziklás aljzaton él, gyakori 
a Földközi-tengerben. 

1. Zarándokkagyló (Pecten jacobacus). 8-13 cm. Teknői nem egy- 
formák: a jobb oldali nagyon domború, az erre fedélként illesz- 
kedő bal oldali teknő pedig lapított, kissé homorú. A búb mellett 
mindkettő fülszerűen kiszélesedik. Színűk is eltérő, az előző fehér 
vagy halvány rózsaszínű, az utóbbi vörösbarna, sötétebb foltok- 
kal. Erősen bordás, ezenkívül finomabb barázdák és recék is dí- 
szítik. Köpenyszegélyén, a tapogatók között apró, kék színű sze- 
mek ülnek. Látása fejletlen ugyan, de a közeledő ellenséget — ten- 
geri csillagot vagy lábasfejűt — idejében észreveszi, s kagyló létére 
szokatlan gyorsasággal menekül. Záróizomzatával összecsapja a 
teknőket, a köpenyüregben levő vízekkor nagy erővel kipréselő 

és előretaszítja az állatot. Ezután az izmok elernyednek, és a búb 
alatti rugalmas sarokpánt nyitó hatása érvényesül. A köpenyüreg 
újra megtelik vízzel, és a folyamat kezdődik elölről. Húsa ehető. 
bár kevésbé elterjedt táplálék, mint az osztriga és a feketekagyló. 
A domború teknőt tányérként és hamutálcaként használták és 
használják még ma is. Héja egykor a Szentföldről vi térő 2a- 
rándokok kalapjára vagy ruhájára tűzött jelkép volt. A Földközi- 
tengerben sokfelé gyakori. 


2. Tarka fésűkagyló (Chlamys varia). 6 cm. Lapos, csaknem egy- 
forma teknőit 26-30 sugárirányú borda borítja, felülete érdes a 
rögös kiemelkedésektől. Leggyakrabban sötét biborbarna színű, 
de sárga, rózsaszínű, barna, vörös és ibolyaszínű is lehet, néha 
márványos rajzolat díszíti. Tápláléka — mint a legtöbb kagylónak — 
a vízben lebegő szerves törmelék, apróbb élőlények. Elterjedési te- 
rülete az Atlanti-óceán keleti partvidéke és a Földközi-tenger. 


1. Sonkakagyló (Pinna nobilis). 40-80 cm. Alakját kis képzelőte- 
hetséggel a disznósonkához hasonlíthatjuk, erről kapta nevét is. 
Az Európát övező tengerek legnagyobb kagylója, a 80 cm-es pél- 
dányok azonbanelég ritkák. Nagy méreteihez képest aránylag vé- 
kony héjú, gyakran áttetsző, vörösbarna színű. A Földközi-tenger 
csendes öbleiben a homoktalajba fúródva él. Az aljzathoz finom 
fonalak, az úgynevezett bisszuszfonalak rögzítik, melyeket a kagy- 
ló lábában levő mirigyek termelnek. Ezekből szőtték a fejedelmi 
ruhák drága alapanyagát, az ókortól ismert kagylóselymet. Ma is 
halásszák, mert húsa ehető, bár kevésbé ízletes. Kis szerencsével 
sötét színű, néha piros gyöngyöket is lehet találni a teknők között, 
amelyek úgy keletkeznek, hogy a héj alá bekerült idegen részecské- 
ket az állat gyöngyházréteggel vonja be. Ez a réteg fokozatosan 
vastagodik, s így eléggé nagy méretű gyöngyök is kialakulhatnak. 
Legszebbek és legdrágábbak azonban a Csendes-óceánban élő 
gyöngykagyló (Pinctada margaritifera) belsejében képződő igaz- 
gyöngyök. 


2/a Kis reszelőkagyló (Limaria hians). 2-3 cm. Héja fehér, számos 
finom borda díszíti. Ezekről kapta nevét, de találóbb lenne a fé- 
szeképítő kagyló elnevezés. A teknők ugyanis nem zárnak tökéle- 
tesen, ezért az állat úgy védi magát ellenségeitől, hogy bisszusz- 
fonalaival összeerősített kövekből és puhatestűek héjából épített 
fészekbe bújik. Ritkán jön elő, ekkor a fésűkagylókhoz hasonlóan 
kiválóan úszik. A teknők közül kilógó tapogatók impozáns lát- 
ványt nyújtanak. Közeli rokona a 6 cm-t is elérő tüskés reszelő- 
kagyló (Lima lima) - 2/b kép. Ennek bordái ritkábbak, tüskések. 
Mindkét faj él az Adriában is. 


1/a Ehető feketekagyló (Mytilus edulis). 7 em. Héja aránylag la- 
pos, sokkal hosszabb, mint amilyen széles. Búbja egészen elöl he- 
lyezkedik el, zárpárkányzatán csak néhány apró fog található. 
Fekete színét kék vagy barnás árnyalat enyhíti, belső oldala kékes- 
szürke. A legközönségesebb tengeri kagylók egyike, elterjedési 
területe az Atlanti-óceán európai és észak-amerikai partvidéke, 
valamint a Csendes-óceán. A Földközi- és a Fekete-tengerben egy 
közeli rokonfaj, a Mytilus galloprovincialis (1/b) helyettesíti. Ennek 
a kagylónak hegyesebb a búbja, teknői kevésbé megnyúltak, széle- 
sebbek. Mindkét faj nagy tömegekben lepi el a parti sziklákat és az 
ember alkotta építményeket. Bisszuszfonalaikkal egész életükben 
az aljzathoz rögzülnek, de ez nem jelenti azt, hogy nem tudják he- 
lyüket változtatni. Az állat a kívánt irányba új fonalakat fejleszt, 
a régieket elszakítja, s odébb húzza magát. Sok vitamint és fehérjét 
tartalmazó húsuk megbecsült eledel a parti országokban, Nem- 
csak gyűjtik, hanem több helyen nagyüzemi módon tenyésztik is 
őket. 


2. Ködatolya (Lithophaga líthophaga). 5-8 cm. Héja majdnem hen- 
geres, mindkét végén legömbölyített. Zárpárkányzatán nincs fog. 
Felülete finoman rovátkolt, jól felismerhetők a növekedési vona- 
lak is. Színe sárgásbarna. A Földközi-tengerben gyakori, víz alatti 
mészkősziklákba fúródva él. Lakhelyét a köpenymirigyei által 
termelt sav segítségével vájja a kőzetbe, teknőit egyébként vastag 
héjhártya oltalmazza a sav maró hatásától. Ahogy az állat növek- 
szik, egyre mélyíti és tágítja az üreget, de ennek nyílása szűk ma- 
rad, úgyhogy többé nem tud kijönni onnan. Túlságosan mélyre 
nem fúrja be magát, mert akkor nem jutna elegendő friss vízhez 
és táplálékhoz. Húsa kedvelt csemege, de ritkán kerül piacra, mert 
a kagylót csak sok fáradsággal lehet kivájni önként vállalt bör- 
tönéből. 


1. Osztriga (Ostrea edulis). 8-15 em. Szabálytalan alakú teknői 
nem egyformák, az alsó domborúbb és vastagabb, mint a felső. 
Felülete aránylag durva, pikkelyes vagy lemezes szerkezetű. Vált- 
ivarú, petéket és hím ivarsejteket is termel. Ezek különböző idő- 
ben érnek meg, így az önmegtermékenyítés nem lehetséges. A pe- 
téből kikelt fiatal állat kezdetben a vízben lebeg, majd szilárd 
aljzatot keres, és alsó teknőjével végérvényesen odanő a sziklához. 
A helytülő életmód miatt mozgásszervei teljesen csökevényesek. 
Az Európa környéki tengerekben honos, a Balti-tengerben azon- 
ban nem él meg, mert ott kisebb a víz sótartalma. Évezredek óta 
fontos emberi táplálék, ma is a legkeresettebb kagyló. Nyersen, 
többnyire citrommal ízesítve fogyasztják . Természetes előfordulási 
helyein eléggé megritkult, s ma már a legtöbb osztriga a mester- 
ségesen kialakított kagylótenyésztő padokról kerül az ínyencek 
asztalára. 


2. Bibircses vénuszkagyló (Venus verrucosa). 5 cm. Bizonyára szép- 
ségének köszönheti, hogy a természet bájának és a szerelem római 
istennőjéről, Venusról nevezték el. Valóban, ez a faj az európai 
Partok egyik legszebb kagylója. Teknői vastag falúak, porcelán- 
szerűek. Felületét körkörös, lemezesen kiemelkedő bordázat dí- 
szíti, amely elöl és hátul dudorokba, bibircsekbe megy át. Színe 
sárgásbarna, belül teljesen fehér. Főleg az iszapos, homokos aljza- 
tot kedveli, gyakori az Adriában is. Ehető, de ezt talán mondanunk 
sem kell, hiszen a nagyobb méretű kagylók legtöbbje élelmiszer- 
ként is számításba jön. 


3. Kis vénuszkagyló (Chamelea gallina). 3 cm. Teknői lapítottak, 
felületét finoman gyűrt ráncok borítják. Fehér alapon barna, su- 
gárirányú sávok díszítik, belül bíborszínnel tarkázott. A Fekete- 
és a Földközi-tengerben közönséges. 

1. Tapétakagyló (Tapes decussata). 4-6 cm. Alakja négyszögletesbe 
hajló, a teknők hátrafelé szélesednek. Külső felületén sugárirányú 
bordák és finomabb, koncentrikus vonalkázottság figyelhető meg. 
Változékony, sárga, szürke vagy fehér alapon barna sávokkal és 
foltokkal tarkított. Gyakori a Földközi-tenger és az Atlanti- 
óceán sekély öbleiben, mindenféle aljzaton megtalálható. Nyersen 
eszik, akár az osztrigát. 


2/a Ehető szívkagyló (Cerastoderma edule). 3-4 cm. Elölről nézve 
alakja stilizált szívhez hasonló, erről kapta a nevét. Fehér színű 
teknői szabályosan bordásak, felületük kissé pikkelyes. Homokos, 
iszapos helyeken él, elviseli a folyótorkolatok kevéssé sós vizét 
Nagyon mozgékony állat, ugrálva halad előre, Hosszú, ujj formájú 
lábával több deciméteres távolságra is el tudja magát lökni. 
Az Atlanti-óceán keleti partvidékének egyik leggyakoribb kagy- 
lója. Hasonló hozzá a Cerastoderma glaucum (2/b), mely általában 
megnyúltabb, búbja a teknő széle felé tolódott. Elterjedési területe 
a Fekete-, a Földközi- és a Balti-tenger, él a Káspi-tóban is. 
Mindkét faj ehető, gyakran kaphatók a part menti piacokon. 


3. Csonkakagyló (Donax trunculus). 3 em. Teknője nyelv alakú, 
a búb mögött mintha ferdén lemetszették volna, innen ered az el- 
nevezés. Általában fehér vagy halvány ibolyaszínű, mert a sárgás- 
barna héjhártyát a hullámverés könnyen lekoptatja. Belső oldala 
sötétlilán foltozott. Erős lábával a szívkagylóhoz hasonlóan mo- 
zog. A Fekete- és a Földközi-tengerben, közvetlenül a part menti 
sávban él, néha tömegesen gyűjthető a homokban. 


1. Balti laposkagyló (Macoma balthica). 2 em. Héja tojásdad alakú, 
elöl kissé hasas. Halvány rózsaszínű, néha sárga vagy fehér, rit- 
kábban koncentrikus rajzolat is díszíti, Homokos, iszapos tenger- 
fenéken él, táplálékát hosszúra nyúlt szifójával gyűjti be az alj- 


zatról. A Balti-tenger jellegzetes állata, elterjedési területe egészen 
Alaszkáig húzódik. 


2. Közönséges ékszerkagyló (Tellina tenuis). 2 cm. Oldalról erő- 
Sen összenyomott héja vékony, sötét rózsaszínű vagy fehér. 
Az Atlanti-óceántól a Fekete-tengerig mindenfelé előfordul a se- 
kély, homokos öblökben. Leggyakrabban azonban a tengerparti 
városok bazáraiban láthatjuk, szépmívű teknőit ugyanis -— más 


kagylókkal és csigákkal egyetemben - zsinórra fűzve nyakláncként 
árusítják. 


3. Csinos ékszerkagyló (Tellina pulchella). 2-3 cm. Hasonló az 
előző fajhoz, de hosszúkás alakja és sugarasan elhelyezkedő csí- 
kolata révén jól megkülönböztethető attól. Elterjedési területe ki- 
sebb, csak a Földközi-tengerben fordul elő. 


4. Nagy hüvelykagyló (Solen marginatus). 10-12 cm. Formája el- 
tér a megszokott kagylóalaktól, kard Vagy inkább tőr hüvelyére 
emlékeztet. Színe sárgásbarna, belső oldala fehér. A teknők elöl- 
hátul nyitottak, a hátulsó nyíláson nyújtja ki fejlett, rendkívül 
erős ásólábát. A homokos tengerfeneket kedveli, ha sziklás helyre 
kerül, akkor a köpenyüregében levő vizet kilövelli és ezzel elta- 
szítja magát onnan. A laza talajba függőleges vagy rézsútos irány- 
ban fúródik be úgy, hogy erősen megnyúlt lábával megkapaszko- 
dik benne, majd behúzza magát. Nagyon nehéz kiásni, mert 
fürgén mozog, és gyorsan menckül. Húsa emberi fogyasztásra is 
alkalmas. Gyakori a Fekete- és a Földközi-tengerben, valamint 
az Atlanti-óceánban. 


1. Kanálfogú kagyló (Mactra stultorum). 4-6 em. Héjának kör- 
vonala lekerekített háromszögű, a búb alatti fogak a szemközti 
teknő kanálszerű mélyedéseibe illeszkednek. Kívül selyemfényű, 
világosbarna sugarak és ibolyaszínű körkörös sávok díszítik, belső 
oldala lilás rózsaszínű. Gyakori a Földközi-tengerben, néha áru- 
sítják a part menti piacokon. 


2. Tátogó kagyló (Mya arenaria). 8-12 cm. Tojásdad alakú tek- 
női nem zárnak tökéletesen, az állat testét elöl-hátul szabadon 
hagyják. A bal teknőn, a búb alatt nagy, lapos nyúlványt látha- 
tunk, amely azonban nem fog, hanem a sarokpánt tapadási helye. 
Színe barna, de a parton talált héjak többnyire krétafehérek vagy 
Sárgásak, mert a héjhártya könnyen lesodródik. Sekély öblök ho- 
moktalajába beásva él, csak hosszú szifójának a vége látszik kí 
Elterjedési területe nagy, megtalálható mind a Csendes-, mind az 
Atlanti-óceán északi vizeiben. Hozzánk legközelebb a Balti-ten- 
gerben fordul elő, ahol elég gyakori. Húsa ehető, de nem tartozik 
a legkiválóbb csemegék közé. 


3. Világító fúrókagyló (Pholas dactylus). 8-10 em. Tek. nőjén, a búb 
felett járulékos mészlemezek vannak, ezeken tapadnak a nyitó- 
izmok. Nem tévedés: a többi kagylóval ellentétben ennek a faj- 
nak nincs sarokpántja, a teknök nyitását és zárását is izmok vég- 
Zik. Külső felülete bordás, s különösen az elülső végén erősen fo- 
gazott. A teknők ki-be csukásával és lábának kitartó mozgásával 
eleven fúróként hatol be a lágyabb kőzetekbe. Nem kíméli a víz- 
Parti létesítményeket, a hidakat és a kikötői cölöpöket sem. Másik 
nevezetessége: ha megzavarják, világító nyálkafelhőt bocsát ki ma- 
gából, s így próbálja elriasztani a támadót. A váladékot a köpeny 
mirigyei termelik. A Fekete- és a Földközi-tengerben is él, de 
leggyakoribb az Atlanti-óceán európai partjai mentén. 

LÁBASFEJŰEK 


A legfejlettebb puhatestűek. Lábaik, melyeket karoknak is ne- 
veznek, közvetlenül a szájnyílás környékén helyezkednek el. A lá- 
bak belső felszínét tapadókorongok borítják, ezek a zsákmány 
megragadásában vesznek részt. Papagájcsörre emlékeztető áll- 
kapcsaik rendkívül erősek, egy botot is eltörhetnek. Nagyon jól 
látnak, szemük a gerincesekéhez hasonló hólyagszem. A puha- 
testűekre jellemző külső héj csak kevés fajnál van meg, többnyire 
az állat testében található mészlemezzé csökevényesedett. Mind- 
annyian tengeri állatok, kopoltyúval lélegeznek. Veszélyhelyzet- 
ben egyes fajok támadóik megtévesztésére sötét, tintához hasonló 
folyadékot bocsátanak ki magukból. Erről a tulajdonságukról 
kapták a tintahal nevet, bár nem rokonaik a gerinces halaknak. 
A középkorban sok legenda övezte őket, a félelmetes történetek 
hajókat mélybe rántó polipokról, hegy nagyságú szörnyetegekről 
szóltak. A Nemo kapitány című hires Verne-regényben is olvas- 
hattunk róluk. A jelenleg ismert legnagyobb lábasfejűt, egy óriás 
kalmárt a kanadai Új-Fundland sziget partjára vetette ki a vihar, 
majdnem 22 méter hosszú volt! De ezek az állatok az óceánok 
nagy mélységeinek lakói. A legtöbb lábasfejű az egyméteres nagy- 
ságot sem éri el. 700-nál több fajuk ismeretes, közülük három 
gyakori, az Adriában is előforduló fajjal ismerkedünk meg. 


Közönséges polip (Octopus vulgaris). Általában egy méter hosszú, 
5-15 kg súlyú; az idősebbek a 25 kg súlyt és a 3 méteres testnagy- 
ságot is elérhetik. Nyolc karja van, rajtuk két-két sor tapadóko- 
rong. Szapora állat, a nőstény 150 000 petét is lerakhat a szapo- 
rodási időszakban. Főként rákokkal, halakkal és kagylókkal táp- 
lálkozik, azemberre nem veszélyes. Húsa ehető, a tengerparti vá- 
rosok piacain gyakran árusítják. (Lásd még Tengeri állatok 2., 
1. tábla, 4. old.) 

1. Közönséges tintahal (Sepia officinalis). 30-40 em. Tojásdad 
alakú testét oldalt úszólebeny szegélyezi, tíz karja van, közülük 
csak nyolc hasonlít a polipok lábaihoz. A másik kettő hosszabb 
az állat törzsénél, végük lándzsaszerűen kiszélesedik, s csak azon 
vannak tapadókorongok. Fogókaroknak is nevezik őket, mert 
elsősorban ezekkel ragadja meg a zsákmányát — a rákokat és a 
halakat. A tintahal színét a bőrének színsejtjeivel , hangulatának" 
megfelelően változtatja. A nyugodt állat hátoldala sárgás-szürkés 
alapon márványos rajzolatú, úszólebenye csaknem átlátszó, ibo- 
lyaszínű. Ha áldozatára várva a tengerfenékre telepszik, az aljzat- 
hoz hasonló rejtőszint vesz fel. Ha izgatott, színe gesztenyebarna, 
s ha nagyobb veszélyt érez, tintazacskója tartalmát is a vízbe en- 
gedi. Ez a váladék egykoron a szépiafesték alapanyaga volt, ma 
már — a bíborfestékhez hasonlóan — kisebb jelentőségű. Hát- 
oldalán, a bőr alatt található a , szépiacsont", egy üreges szerke- 
zetű, ovális alakú lemez, amely nálunk is kapható a díszmadár- 
kereskedésekben. Ennek anyaga a madarak csontfejlődéséhez 
szükséges meszet szolgáltatja, így enyhíti egyoldalú táplálkozá- 
sukat. Húsa népi eledel, a piacokon is árusítják. Gyakori a Föld- 
közi-tengerben, felhatol az Északi-tengerig is. 


2. Közönséges kalmár (Loligo vulgaris). 25-50 cm. A tízkarúak- 
hoz tartozik, teste karcsú, hengeres. Színe kárminpiros, s emellett 
rejtőszínt is ölthet. Úszólebenyei a törzs hátulsó kétharmadának 
romboid alakot kölcsönöznek. Rendkívül jó úszó, de a lebenyek 
csak az egyensúlyozás és a lassú előrehaladás szervei. A gyors 
helyváltoztatást a lábasfejűek sajátos szervéből, a tölcsérből ki- 
lövellt víz teszi lehetővé, ekkor hátrafelé halad. Túlnyomórészt 
halakkal táplálkozik. Csapatosan él a Földközi-tenger és az At- 
lanti-óceán partjai mentén; érdekes, hogy a rajok hirtelen irány- 
változtatáskor is teljesen összehangoltan mozognak, mintha kö- 
telékben úsznának. 

XXV. tábla 


TÜSKÉSBŐRŰEK 


A legősibb állattörzsek egyike, ötszázmillió évesnél idősebb ős- 
maradványok is előkerültek már. A rég letűnt földtörténeti ko- 
rokban sokkal több fajuk élt, mint jelenleg. A ma élő fajok száma 
körülbelül öt és fél ezerre tehető. A törzs nem minden faja tüskés, 
a tengeri uborkáknak például nincsenek tüskéi. Külsőleg sugarasan 
részarányosak. Egy vöröslő tengeri csillagra például öt olyan síkot 
fektethetünk, amely két, tükörképileg azonos részre osztja az ál- 
latot. De ez a szabályosság fejlődéstanilag másodlagos jelenség, a 
belső szervek nem mindig követik a sugaras elhelyezkedést. A ten- 
geri uborkák testfelépítése a hason fekvő életmód miatt módosult, 
a sugaras szimmetria szinte fel sem ismerhető rajtuk. 


Csöves tengeri uborka (Holothuria tubulosa). 25-35 em. Első pil- 
lantásra talán nem bizalomgerjesztő látvány, inkább hasonlít fé- 
regszerű lényre, mint uborkára. Színe ibolyás vagy vörösesbarna, 
hátoldalát sötétebb szemölcsök borítják. Összehúzható tapogatói 
látszólag válogatás nélkül tömik az iszapot és a törmeléket a száj- 
nyílásba, de ebből a ,táplálékból" természetesen csak a szerves 
eredetű részeket emészti meg. A légzést és a kiválasztást egy szerv, 
a tüdőfa végzi, melybe az állat állandóan friss vizet szivattyúz. 
Ha felingerlik, valósággal kihányja bélcsatornáját és tüdőfáját, 
ekkor mindent beszennyez maga körül. Nagyon gyakori az Adriá- 
ban, a homokos és sziklás tengerfenéken egyaránt megtalálható. 
Ha rövid időre szárazra kerül, nem pusztul el, mert bőre megvédi 
a kiszáradástól. Húsa Európában kevésbé népszerű, de a csendes- 
óceáni rokonaiból készült eledel (trepang) kedvelt csemege a távol- 
keleti népek körében. 

1. Kővájó sün (Paracentrotus lividus). 6-7 em. A fürdőzőknek 
oly sok kellemetlenséget okozó tengeri sünök egyik leggyakoribb 
európai képviselője. Testét apró mészlemezekből összenőtt tok- 
szerű váz és azerre mozgathatóan ízesülő sötétlila vagy sötétbarna 
tüskék oltalmazzák. Gyakran nem elégszik meg ezzel a védelem- 
mel sem, mert kagylókkal és kövekkel álcázza magát. A hullám- 
verés elleni védekezésképpen rágókészülékével és tüskéivel üreget 
váj a sziklába, és ebbe rejtőzik. Megesik, hogy bent szorul, s nem 
tud szabadulni, Fogakból és állkapcsokból álló rágószervét, mely 
középütt a hasoldalon található, s Arisztotelész lámpásának" ne- 
vezik, mert a tudományok nagy ókori művelőjét a ök lám- 
Pására emlékeztette, Akár a tengeri uborkáknak és tengeri csilla- 
goknak, a tengeri sünöknek is jellemző szerve a vizedényrendszer, 
ez a folyadékkal telt csőhálózat, melynek apró kitüremkedései 
mint lábacskák és tapogatók nyúlnak ki a mészvás Pórusain. Az ál- 
lat velük változtatja a helyét, Tápláléka a sziklik algabevonata, 
melyet erős fogazatával kapar le. Elterjedési területe az Atlanti- 
óceán nyugat-európai partvidéke és a Fi [dközi-tenger. Az Adriá- 
ban olykor tömegesen jelenik meg, elviseli a kikötők viszonylag 
szennyezett vizét is. Gyűjtik, mivel a nőstények sárga színű pete- 
fészkei nyersen finom falatokat szolgáltatnak. 


2. Rövidtüskés tengeri sün (Sphaerechinus granularis). 10-13 em. 
Az előző fajnál nagyobb termetű, tüskéi viszont tömöttebben áll- 
nak, rövidebbek. Színük leggyakrabban lila, fehéres csúccsal. 
Ritkábban barna, vörös és teljesen fehér példányok is előkerülnek. 
Növényevő, de megfigyelték már, hogy rákokat is zsákmányol, 
ami kétségkívül nagy teljesítmény e lassú mozgású állat részéről. 
Gyakori; elterjedési területe megegyezik a kövájó sünével. 

XXVII. tábla 


1. Narancsszínű tengeri csillag (Astropecten aurantiacus). 50 em. 
Gyönyörű narancssárga színe és teljesen szabályos csillag alakja 
teszi különlegesen vonzóvá ezt a földközi-tengeri fajt. Testét mész- 
váz szilárdítja, de ez nem annyira merev, mint a sünöké. A váz- 
elemek nem forrtak össze egymással, s ez lehetővé teszi, hogy a 
karok viszonylag mozgathatók legyenek. Hasoldali mészlemezein 
tüskék ülnek, melyek fésűszerűen szegélyezik az állatot. Bőre arány- 
lag vastag, szemölcsös. Tapogatókorong nélküli lábacskáival egy 
perc alatt 60 cm-t is megtesz. Ez tekintélyes sebességnek számít a 
csillagok körében, mert némelyikük csak 2 mm-t halad előre per- 
cenként. A tengeri csillagok mindannyian ragadozók, de ez a faj 
közülük is kitűnik falánkságával. Táplálékát — csigákat és kagy- 
lókat -— egészben nyeli le, egyszerre többet is bekcbelez. Homokos 
aljzaton, 1-100 méteres mélységben él. 


2. Vöröslő tengeri csillag (Asterias rubens). 30 cm. Bőre alatt csak 
csökevényes mészlemezek találhatók, ezért karja sokkal mozgé- 
konyabb, mint az előző fajé. Színe rendszerint vörös, de a mélyeb- 
ben élő példányok zöldesek, sőt feketék is lehetnek. Ellenségei el- 
len öncsonkítással védekezik, akár több karját is ledobhatja. Nagy- 
fokú regenerációs képességét bizonyítja, hogy ezek csakhamar 
újra kinőnek, pótlódnak. Annál meglepőbb azonban, hogy a le- 
vetett karok sem pusztulnak el, hanem teljes csillaggá egészülnek 
ki. Főként kagylókkal táplálkozik, lábacskáival rátapad áldoza- 
tának teknőire, s igyekszik azokat szétfeszíteni. Mivel a kagyló 
nem adja meg magát egykönnyen, a küzdelem órákig is eltarthat, 
de rendszerint a csillag győz. Nem nyeli le a zsákmányt, hanem 
emésztőnedvet bocsát rá, s csak a feloldott tápanyagokat szívja 
fel. Az Atlanti-óceán keleti partvidékén, az Északi- és a Balti- 
tengerben él. 


1. Ötszögű napcsillag (Asterina gibbosa). 4-6 em. Karjai nagyon 
megrövidültek, ezért az állat megközelítőleg ötszögletes körvo- 
nalú. Színezete változó, sárga, narancssárga, olykor zöld alapon 
vörösen vagy barnán foltozott. Tápláléka főleg a puhatestűek és 
a férgek közül kerül ki. 20 méternél mélyebbre ritkán megy le, 
többnyire kövek alatt tartózkodik. Gyakori a Földközi-tengerben 
és az Atlanti-óceán nyugat-európai partvidékén. 


2. Foltos kígyókarú csillag (Ophioderma longicauda). Tesikorong- 
ja 2,5 cm átmérőjű, karjai 10-15 em hosszúak. Alapszíne általában 
barna, sokszor zöldes foltokkal díszített. A Földközi-tengerben él, 
gyakori a dalmát tengerparton. Ez és a következő faj sok tekin- 
tetben különbözik az eddig bemutatott tengeri csillagoktól, kü- 
lön csoportba, a kígyókarúak osztályába tartoznak. Szembei! űnő 
különbség köztük, hogy a karjuk és a testkorong jól elkül 1 
egymástól. Karjaikat csaknem teljesen ik a vázelemek, me- 
lyeket leginkább a gerincesek csigolyáihoz hasonlíthatunk. Ebből 
rendkívüli mozgékonyság következik, s valóban a tüskésbőrűek 
között a kígyókarúak a legfürgébbek. Kevésbé falánkak, mint a 
tengeri csillagok, többnyire parányi szervezetekkel is beérik. Táp- 
lálékukat apró lábacskáikkal szedegetik fel az aljzatról. 


3. Szőrös kígyókarú csillag (Ophiothrix fragilis). Mind méreteiben, 
mind színezetében nagyon változékony. Testkorongja legfeljebb 
15 mm átmérőjű, a karok elérhetik a 10 cm-es hosszúságot is, 
Színe leggyakrabban fehér, de szürke, sötétvörös és sötétzöld is 
lehet. Oldalt finom, fésűszerűen elálló tüskék szegélyezik. Töré- 
keny kígyókarúnak is nevezik, mert karjait könnyen leveti. Érde- 
kes, hogy a mélyebbről felhozott példányok karjai törékenyebbek, 
tüskéi hosszabbak, mint a sekély vizekben élőké. Gyakori az 
Európát övező tengerekben, kövek alatt, tengerifű között él. 

